ร้านนี้แอบตามมาจากรีวิวจากพี่ๆในวงในนี่แหละค่ะ  เจอโดยบังเอิญ  เลยลองเดินมาดู  ร้านอยู่ตรงสามแยกบริเวณเอกมัยเลย  ติดสถานี bts เอกมัย อยู่แยกตรงข้ามกับสถานีขนส่งเอกมัย เดินถัดจากร้าน coffee club ไปเรื่อยๆ  ร้านอยู่ซ้ายมือ  

สำหรับเมนูนั้น  เน้นเบเกอรี่พวกกลุ่มขนมปัง  มีเมนูพวกชาด้วย  แต่นอยไปเช้าประมาณ8โมงกว่า  เมนูยังทยอยทำอยู่  ขนมปังก็ยังออกไม่หมดค่ะ  วันนี้เลยได้ชิมตัว Bagel   

ชอบความสีสดใส  โดยใช้สีธรรมชาติของผักมาผสมค่ะ  เช่น  สีเหลืองของฟักทอง  สีเขียวของผักโขม  สีส้มของแครอท  สีแดงของบีทรูท  สร้างสรรค์และดีต่อสุขภาพมากค่ะ  วันนี้ชิมตัว Bagel แครอท  สีส้มอมน้ำตาลอ่อน  มีความหอมดีค่ะ เนื้อเนียน แปลกตาดี  แต่ทว่าเหนียวมากกกกกกกกก  กัดยาก  ฟันแทบหลุด  5555  คือทานยากไปหน่อย  แต่พอกัดได้ก็หนึบๆเคี้ยวเพลินดีค่ะ ชอบความหอมของแป้งและแครอท คาดว่าคงใส่พวกเนยไม่มาก  เพราะดูไม่มัน และไม่ได้นุ่มแบบขนมปังที่เคยทาน  น่าจะเป็นสูตรคนละแบบกันค่ะ  

สำหรับราคา  ชิ้นนี้ไม่แพง  ประมาณ 30-40 บาท แต่ไม่มีเครื่องอย่างอื่นให้ทานด้วยนะคะ เหมือนว่าไปอุดหนุนเช้าไป  ทางร้านยังจัดร้านไม่เสร็จดี
แต่การบริการ  โอเคเลยนะคะ  จริงใจ  พยายามเข้ามาบริการ  และยิ้มแย้มสุภาพดีด้วย  ให้คะแนน จุดนี้เลยค่ะ 